Algirdas Gustaitis (1916)

Algirdas Gustaitis (1916 m. spalio 29 d. Pečerske, Mogiliovo sritis, Baltarusija – 2002 m. gruodžio 24 d. JAV) – rašytojas, JAV lietuvių visuomenininkas, žurnalistas, kartografas.

 Biografija 
Mokėsi Kaune, baigė gimnaziją, studijavo Kauno Vytauto Didžiojo universitete ir Vilniaus universitete. Dirbo Vilniaus universiteto bibliotekoje, domėjosi istoriografija, kartografija, parengė Lietuvos žemėlapį, rašė paaiškinimus istoriniams žemėliapiams, siekdamas parodyti tikrąsias Lietuvos žemes.

Dalyvavo 1941 m. birželio sukilime, pasak liudininkų, buvo vienas iš civilių sukilėlių vadų Vilniuje.

Straipsniais iš Vilniaus dalyvavo Marijampolės "Naujoje gadynėje", tvirtino:Lietuvoje neturi likti nei vieno žydo, nei vieno imigruoto polonizacijos tikslams žmogaus!Algirdas Gustaitis. "Vietiniai gyventojai ir imigruotieji lenkai." Nauja gadynė. 1941.10.11.1944 m. pasitraukė į Vakarus. Hanau lietuvių stovykloje Vokietijoje, įsitraukė į kultūrinę veiklą, studijavo vokiečių literatūrą Frankfurto universitete, paskui persikėlė į JAV (Čikaga, Los Andželas), 1947 m. – į Filadelfiją. Čikagoje laikraščio „Laisvoji Lietuva“ kultūros skyriaus redaktorius, aktyviai veikė šaulių, skautų organizacijose.„Algirdas Gustaitis“, Dalia Striogaitė, „Literatūra ir Menas“ (rašyk.lt)

Rašė publicistinius straipsnius, biografines apybraižas. Priklausė kino apdovanojimus „Auksinis gaublys“ skiriančiai Holivude įkurtai užsienio spaudos asociacijai.„Naujoji JAV erotikos sensacija – kaunietė Skyyla“ Monika Bončkutė, Vladas Krivickas, lrytas.lt, 2009-02-11 06:51 

1991 m. lankėsi Lietuvoje, 1998 m. išleido poetiškai pakilią knygą apie kelionę su 257 nuotraukomis, 6 žemėlapiais, 79 brėžiniais ir atspaudais.„Algirdas Gustaitis“, Dalia Striogaitė, „Literatūra ir Menas“ (rašyk.lt)

 Kūryba 
 Tarp Šveicarijos ir Danijos, 1946.

 Lietuva - Europos nugalėtoja, 1961.
 Simas Kudirka Nobelio taikos premijai, 1971 (biografinė apybraiža)
 Tikroji Lietuva, 1983.
 Kelionės nežinomuose kraštuose, 1985.
 Karas braukia kruviną ašarą, 1990.
 Potsdamas ir Lietuva dega, 1992.
 Dniepro upė ir aplinka nuo prieš-kristinių laikų, 1992.
 Karibų jūroje, 1994.
 Tobago salos paslaptis, 1995.
 Lietuva kaip sapnas. Antroji kelionė į Lietuvą, 1998.
 Algio Trakio ir Taksiuko Šleivio nutikimai, 2001.

 Šaltiniai 

Kategorija:Lietuvos rašytojai
Kategorija:Lietuvos kartografai
Kategorija:Šaulių sąjungos nariai
Kategorija:Birželio sukilimo dalyviai
Kategorija:JAV lietuviai